▪ Dilo tse tsala ya gago e tla di tlhokang ka nako ya fa a bolelelwa gore o na le bolwetse jo bo rileng di ka se ka tsa tshwana le tse a tla di tlhokang fa a dirisa kalafi nngwe. Mme gone ka nako eno yotlhe, a ka nna a tlhoka thuso. Go na le go re o re—“fa o tlhoka sengwe, o nteletse”—leka go tlhamalala. Go mmolelela gore o tla mo thusa go dira ditiro tsa letsatsi le letsatsi tse di jaaka go apaya, go phepafatsa, go tlhatswa, go sidila diaparo, go mo direla dilo dingwe, go mo ela mabenkeleng le go mo isa kwa tliliniking kgotsa kwa bookelong go ya go bona kalafi, ke dingwe tsa dilo di le mmalwa tse di ka bontshang gore o amega ka ene. Ikanyege mme o tshware nako. Dira se o solofeditseng tsala ya gago gore o tla se mo direla.—Mathaio 5:37.